钦定古今图书集成/明伦汇编/家范典/第073卷 > 汉应劭风俗通义 > 《赠妹九嫔悼离诗》晋·左思
## 钦定古今图书集成/明伦汇编/家范典/第073卷 > 汉应劭风俗通义 > 《赠妹九嫔悼离诗》晋·左思

“郁郁岱清，海渎所经。阴精以灵，为祥为祯。峨峨令妹，
应期诞生。如兰之秀，如芝之荣。总角岐嶷，龀龆夙成。
比德古烈，异世同声。惟我惟妹，实惟同生。早丧先妣恩百常情。女子有行，实远父兄。骨肉之恩，固有归宁。
何悟离析，隔以天庭。自我不见，于今二龄。穆穆令妹，
有德有言。才丽汉班，明朗楚樊。默识若记，下笔成篇。”
行显中闺，名播外藩。何以为赠？勉以“列图。”何以为言？
申以《诗》《书》。相去在近，上下欷歔，含辞满胸，郁烦不舒。